95/514/EY: Neuvoston päätös, tehty 29 päivänä marraskuuta 1995, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastavuudesta



Virallinen lehti nro L 296 , 09/12/1995 s. 0034 - 0040



NEUVOSTON PÄÄTÖS, tehty 29 päivänä marraskuuta 1995, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastavuudesta (95/514/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY (1) ja erityisesti sen 16 artiklan 1 kohdan, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (2) ja erityisesti sen 16 artiklan 1 kohdan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (3) ja erityisesti sen 16 artiklan 1 kohdan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (4) ja erityisesti sen 15 artiklan 1 kohdan, ottaa huomioon komission ehdotuksen, sekä katsoo, että Australiassa, Bulgariassa, Kanadassa, Sveitsissä, Kroatiassa, T Osekin tasavallassa, Unkarissa, Israelissa, Marokossa, Uudessa Seelannissa, Puolassa, Romaniassa, Argentiinassa, Chilessä, Slovakiassa, Sloveniassa, Turkissa, Uruguayssa, Amerikan yhdysvalloissa ja Etelä-Afrikassa on virallista siementarkastusta koskevia sääntöjä; näissä säännöissä edellytetään virallisen viljelystarkastuksen suorittamista siementen tuotantokaudella, edellä mainittujen sääntöjen mukaan perussiemenet, varmennetut siemenet ja ensimmäisen sukupolven varmennetut siemenet voidaan periaatteessa varmentaa virallisesti ja niiden pakkaukset sulkea virallisesti OECD:n kansainvälisessä kaupassa käytettävää lajikkeiden varmentamisjärjestelmää koskevien ohjeiden mukaisesti; lisäksi näissä säännöissä edellytetään siementen näytteenottoa ja kokeita kansainvälisen siementestausjärjestön ("ISTA") menetelmien mukaisesti, näiden sääntöjen ja niiden soveltamisen tutkiminen mainituissa kolmansissa maissa on osoittanut, että säädetty siemenviljelmillä suoritettu viljelystarkastus täyttää edellä mainituissa direktiiveissä säädetyt asiaan kuuluvat edellytykset; näissä maissa korjattuja ja tarkastettuja siemeniä koskevat edellytykset antavat samat takeet siementen ominaispiirteiden, tutkimusjärjestelyjen, tunnistettavuuden varmistamisen, merkinnän ja tarkastuksen osalta kuin yhteisössä korjattuihin ja tarkastettuihin siemeniin sovellettavat edellytykset, päätöksen 85/355/ETY (5), jossa vahvistettiin viljelystarkastusten vastaavuus edellä mainituissa maissa, ja päätöksen 85/356/ETY (6), jossa vahvistettiin edellä mainituissa maissa tuotettujen siementen vastaavuus, voimassaolo on päättynyt 30 päivänä kesäkuuta 1995; sen vuoksi tarvitaan uusi päätös, koska OECD:n kansainvälisessä kaupassa liikkuvaa siementä koskevat kasvilajikkeiden siemenen sertifiointia koskevat järjestelmät, joihin nykyinen päätös perustuu, saattavat muuttua lähitulevaisuudessa, on tilanne sellainen, että ilmeisesti on toivottavaa rajoittaa tämän samanarvoisuuden tunnustamista jatkava päätös 18 kuukauden pituiseksi, tämä päätös ei rajoita vastaavuuden uusimisen mahdollisuutta Kyproksen osalta, missä ei ole toteutettu siementuotantoa eikä viljelystarkastuksia päätösten 85/355/ETY ja 85/356/ETY soveltamisen aikana, tämä päätös ei estä yhteisön kannanottojen kumoamista, jos edellytykset, joille ne perustuvat, eivät enää täyty; tässä tarkoituksessa olisi saatava muuta käytännön tietoa edellä mainituissa maissa tuotetuista siemenistä viljelemällä ja tarkastamalla tällaisten siementen näytteitä yhteisön vertailukokeissa, ja tiettyihin tämän päätöksen säännöksiin saatetaan tehdä teknisiä mukautuksia; menettelyjen yksinkertaistamiseksi mukautukset olisi käsiteltävä maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean menettelyä noudattaen, ON TEHNYT TÄMÄN PÄÄTÖKSEN: 1 artikla Todetaan, että luokkien "varmennetut siemenet" ja "ensimmäisen sukupolven varmennetut siemenet" siemenviljelmillä tämän päätöksen liitteessä olevassa I osassa luetelluissa maissa siinä lueteltujen viranomaisten kunkin liitteessä määrätyn kasviryhmän tai lajin osalta suorittamat viljelystarkastukset täyttävät direktiivin 66/400/ETY liitteessä I olevassa A osassa ja direktiivien 66/401/ETY, 66/402/ETY ja 69/208/ETY liitteessä I määrätyt edellytykset, jos tämän päätöksen liitteessä olevassa II osan A kohdassa määrätyt edellytykset on täytetty. 2 artikla Samoin todetaan, että jos tämän päätöksen liitteen II osan B kohdassa määrätyt edellytykset on täytetty, luokkien "perussiemenet", "varmennetut siemenet" ja "ensimmäisen sukupolven varmennetut siemenet", jotka ovat liitteen I osassa luetelluissa maissa korjatut ja liitteen samassa osassa lueteltujen viranomaisten virallisesti tarkastamat ja jotka kuuluvat siinä lueteltujen lajiryhmiin tai lajeihin, vastaavat yhteisössä korjattuja vastaavien luokkien siemeniä ja ovat direktiivien 66/400/ETY, 66/401/ETY, 66/402/ETY ja 69/208/ETY mukaisia. 3 artikla 1. Siemenet, jotka eivät ole tuottajamaan viranomaisen virallisesti varmentamia, ovat myös vastaavia 2 artiklassa tarkoitetussa merkityksessä, jos seuraavat edellytykset täyttyvät: - siemenet on korjattu yhteisössä ja niille on tehty säädetty viljelystarkastus, ja - liitteessä tarkoitettu kyseisestä lajista vastaava sen maan viranomainen, jossa edellisen sukupolven joko yhteisössä tai kyseisessä maassa tuotetut siemenet on virallisesti varmennettu, on siemenet virallisesti varmentanut. 2. Tämän artiklan 1 kohdan ensimmäisestä luetelmakohdasta poiketen voidaan vastaavuus direktiivien 66/400/ETY, 66/401/ETY, 66/402/ETY 21 artiklassa ja direktiivin 69/208/ETY 20 artiklassa säädettyä menettelyä noudattaen myöntää siemenille, jotka on korjattu tietyissä kolmansissa maissa, jos näille maille on tämän päätöksen mukaan myönnetty kolmansissa maissa suoritettujen viljelystarkastusten vastaavuus, ja jos siemenille on näissä maissa tehty säädetty viljelystarkastus. 4 artikla Jos yhteisössä toteutetaan OECD:n järjestelmissä tarkoitettu päällysmerkintöjen ja suljinjärjestelmän vaihtaminen, direktiivien 66/400/ETY, 66/401/ETY, 66/402/ETY ja 69/208/ETY yhteisössä tuotettujen siementen pakkausten uudelleensulkemiseen sovellettavia säännöksiä on sovellettava soveltuvin osin, sanotun kuitenkaan rajoittamatta tällaisiin toimiin sovellettavien OECD:n sääntöjen soveltamista. Tähän tarkoitukseen ei saa käyttää EY-etikettejä. Direktiivien 66/400/ETY, 66/401/ETY, 66/402/ETY 21 artiklassa ja direktiivin 69/208/ETY 20 artiklassa säädettyä menettelyä noudattaen voidaan tarvittaessa tehdä päätös edellytyksistä, joilla ensimmäisen kohdan kiellosta voidaan säätää poikkeuksia. 5 artikla Liitteeseen tehtävät tekniset ja hallinnolliset mukautukset, liitteen I osan 1 saraketta koskevia muutoksia lukuun ottamatta, on tehtävä direktiivien 66/400/ETY, 66/401/ETY, 66/402/ETY 21 artiklassa ja 69/208/ETY 20 artiklassa säädettyä menettelyä noudattaen. 6 artikla Tätä päätöstä sovelletaan 1 päivästä heinäkuuta 1995 31 päivään joulukuuta 1996. 7 artikla Tämä päätös on osoitettu kaikille jäsenvaltioille. Tehty Brysselissä 29 päivänä marraskuuta 1995. Neuvoston puolesta L. ATIENZA SERNA Puheenjohtaja (1) EYVL N:o 125, 11.7.1966, s. 2290/66, direktiivi sellaisena kuin se on viimeksi muutettuna vuoden 1994 liittymisasiakirjalla (2) EYVL N:o 125, 11.7.1966, s. 2298/66, direktiivi sellaisena kuin se on viimeksi muutettuna vuoden 1994 liittymisasiakirjalla (3) EYVL N:o 125, 11.7.1966, s. 2309/66, direktiivi sellaisena kuin se on viimeksi muutettuna komission direktiivillä 95/6/EY (EYVL N:o L 67, 25.3.1995, s. 30) (4) EYVL N:o L 169, 10.7.1969, s. 3, direktiivi sellaisena kuin se on viimeksi muutettuna vuoden 1994 liittymisasiakirjalla (5) EYVL N:o L 195, 26.7.1985, s. 1, päätös sellaisena kuin se on viimeksi muutettuna päätöksellä 95/20/EY (EYVL N:o L 28, 7.2.1995, s. 11) (6) EYVL N:o L 195, 26.7.1985, s. 20, päätös sellaisena kuin se on viimeksi muutettuna päätöksellä 95/20/EY (EYVL N:o L 28, 7.2.1995, s. 11) LIITE I OSA Maat, viranomaiset ja lajit >TAULUKON PAIKKA> II OSA A. Kolmansien maiden siemenviljelyksillä tehtäviä viljelystarkastuksia koskevat edellytykset 1. Viljelystarkastukset on suoritettava lajikkeiden varmentamista kansainvälisessä siemenkaupassa koskevien OECD:n järjestelmien soveltamiseen liittyviä kansallisia sääntöjä noudattaen seuraavien siementen osalta: - sokerijuurikkaan ja rehujuurikkaan siemenet direktiivissä 66/400/ETY tarkoitetun lajin Beta vulgaris osalta, - rehukasvien ja öljykasvien siemenet direktiiveissä 66/401/ETY ja 69/208/ETY tarkoitettujen lajien osalta, - viljakasvien siemenet direktiivissä 66/402/ETY tarkoitettujen lajien osalta, lukuun ottamatta lajeja Zea mays ja Sorghum spp., - maissin ja durran siemenet direktiivissä 66/402/ETY tarkoitettujen lajien Zea mays ja Sorghum spp. osalta. Tämän liitteen I osan taulukon 2 sarakkeessa tarkoitettujen tuottajamaiden viranomaisten tai jonkin niiden vastuunalaisena toimivan tämän valtion julkis- tai yksityisoikeuden alaisen oikeushenkilön on suoritettava viljelystarkastukset sillä edellytyksellä, että tämä oikeushenkilö ei saa yksityistä etua tarkastuksen tuloksesta. 2. Korjatut siemenet on pakattava virallisesti suljettuihin pakkauksiin, joissa on erityinen OECD:n lopullisesti varmentamattomien siementen osalta edellyttämä etiketti; etiketissä on oltava seuraavat lisätiedot: - perussiementen viitenumero, - perussiemenet varmentaneen jäsenvaltion nimi. 3. Korjattujen siementen mukana on oltava virallinen todistus, jossa on seuraavat tiedot: - viljelyala, - siementen määrä, - maininta, joka todistaa, että siemenet tuottanut kasvusto on täyttänyt sille asetetut edellytykset. 4. Etelä-Afrikan osalta 1. kohdan neljännessä luetelmakohdassa määrättyjä edellytyksiä ei sovelleta. Tässä tapauksessa viljelystarkastukset on suoritettava kansallisia sääntöjä noudattaen. B. Kolmansissa maissa tuotettuja siemeniä koskevat edellytykset 1. Perussiemenet, varmennetut siemenet ja ensimmäisen sukupolven siemenet on virallisesti varmennettava ja niiden pakkaukset on virallisesti suljettava ja merkittävä nimittäin jäljempänä lueteltujen siementen osalta lajikkeiden varmentamista kansainvälisessä siemenkaupassa koskevia OECD:n järjestelmiä noudattaen, ja siemenerien mukana on seurattava näissä OECD:n järjestelmissä vaaditut todistukset: - sokerijuurikkaan ja rehujuurikkaan siemenet direktiivissä 66/400/ETY tarkoitetun lajin Beta vulgaris osalta, - rehukasvien ja öljykasvien siementen direktiiveissä 66/401/ETY ja 69/208/ETY tarkoitettujen lajien osalta, - viljakasvien siemenet direktiivissä 66/402/ETY tarkoitettujen lajien osalta, lukuun ottamatta lajeja Zea mays ja Sorghum spp., - maissin ja durran siemenet direktiivissä 66/402/ETY tarkoitettujen lajien Zea mays ja Sorghum spp. osalta. Lisäksi siementen on täytettävä yhteisön sääntöjen mukaiset muut edellytykset kuin lajikkeen tunnistettavuutta ja lajikeaitoutta koskevat edellytykset. 2. Tämän liitteen I osan taulukon 2 sarakkeessa tarkoitettujen tuottajamaiden viranomaisten tai jonkin niiden vastuunalaisena toimivan tämän valtion julkis- tai yksityisoikeuden mukaisen oikeushenkilön on suoritettava viljelystarkastukset ja siemenille asetettujen edellytysten tutkiminen sillä edellytyksellä, että tämä oikeushenkilö ei saa yksityistä etua tarkastuksen tai tutkimuksen tuloksesta. 3. Edellä 1 kohdan toisessa alakohdassa tarkoitetut siemenille asetetut edellytykset on vahvistettu seuraavissa direktiiveissä: - direktiivi 66/400/ETY, liite I, osa B - direktiivi 66/401/ETY, liite II - direktiivi 66/402/ETY, liite II - direktiivi 69/208/ETY, liite II. Sen tutkimiseksi, onko edellä tarkoitetut edellytykset täytetty, on otettava virallisesti näytteitä ISTA:n sääntöjä noudattaen, ja näytteiden painojen on vastattava tällaisia menetelmiä käytettäessä vaadittuja painoja, ottaen huomioon seuraavissa direktiiveissä täsmennetyt painot: - direktiivi 66/400/ETY, liite II, toinen rivi - direktiivi 66/401/ETY, liite III, 3 ja 4 sarakkeet - direktiivi 66/402/ETY, liite III, 3 ja 4 sarakkeet - direktiivi 69/208/ETY, liite III, 3 ja 4 sarakkeet. Tutkiminen on suoritettava virallisesti ISTA:n sääntöjen mukaisesti. 4. Siementen on täytettävä seuraavat pakkausten merkitsemistä koskevat lisäedellytykset: 4.1 Seuraavat viralliset ilmoitukset on annettava: - varmennettujen siementen osalta perussiementen viitenumero ja sen maan nimi, jossa nämä siemenet on virallisesti varmennettu, - maininta, jossa todistetaan, että siemenet täyttävät yhteisön sääntöjen mukaiset muut edellytykset kuin lajikkeen tunnistettavuuteen ja lajikeaitouteen liittyvät edellytykset ja johon on merkitty: "EY:n sääntöjen ja vaatimusten mukaisia siemeniä", - maininta, jossa todistetaan, että siemenistä on otettu näytteet ja ne on testattu käytössä olevia kansainvälisiä menetelmiä noudattaen ja että ne on merkitty: "Näytteet otettu ja analysoitu ISTA:n sääntöjen mukaisesti oranssia tai vihreää todistusta varten . . . . . .:n (ISTA:n siementestausaseman nimi tai alkukirjaimet) toimesta", - virallisen sulkemisen päivämäärä, - jos siemeneristä on vaihdettu päällysmerkinnät ja sulkemisjärjestelmä OECD:n järjestelmissä tarkoitetussa merkityksessä; myös maininta, jossa todistetaan, että tämä toimi on toteutettu, ja josta ilmenee viimeisimmän sulkemisjärjestelmän vaihtamisen päivämäärä ja siitä vastaavat viranomaiset, - tuotantomaa, - ilmoitettu netto- tai bruttopaino tai ilmoitettu puhtaiden siementen lukumäärä tai juurikkaiden siementen osalta siemensykeröiden lukumäärä, - jos paino on ilmoitettu ja rakeistettuja torjunta-aineita, kuorruteaineita tai muita kiinteitä aineita on lisätty, lisätty aine ja myös arvioitu puhtaiden siementen painon ja kokonaispainon välinen suhde. Nämä tiedot ilmoitetaan joko OECD:n etiketissä tai erillisessä virallisessa etiketissä, jossa ilmoitetaan viranomaisen ja maan nimi. Siementen toimittajien etiketit on kiinnitettävä siten, että niitä ei voida sekoittaa erilliseen viralliseen etikettiin. 4.2 Pakkauksen sisäpuolelle sijoitetussa virallisessa ilmoituksessa on ilmoitettava vähintään erän viitenumero, laji ja lajike; lisäksi juurikkaiden siementen osalta on tarvittaessa ilmoitettava, ovatko siemenet yksi-ituisia tai rikottuja siemeniä. Tätä ilmoitusta ei vaadita, jos vähimmäistiedot on painettu pysyvästi pakkaukseen tai jos on käytetty itseliimautuvaa etikettiä tai kestävästä materiaalista valmistettua etikettiä. 4.3 Siementen kemiallinen käsittely ja tehoaine on ilmoitettava joko virallisessa etiketissä tai erityisessä etiketissä taikka pakkauksen päällä tai sen sisäpuolella. 4.4 Kaikki virallisiin etiketteihin, virallisiin ilmoituksiin ja pakkauksiin vaaditut tiedot on annettava vähintään yhdellä yhteisön virallisista kielistä. 5. Siemenerien mukana on seurattava oranssi tai vihreä ISTA:n todistus, jossa on 3 kohdassa tarkoitettuihin edellytyksiin liittyvät tiedot. 6. Sellaisten lajikkeiden perussiementen osalta, joita jalostetaan jatkuvasti ainoastaan yhteisössä, aikaisempien sukupolvien siementen on oltava yhteisössä tuotettuja. Muiden lajikkeiden perussiementen osalta aikaisempien sukupolvien siementen on oltava tuotettu ylläpitojalostuksesta vastaavien viljelykasvilajien yhteisessä lajikeluettelossa tai, jos lajike ei vielä ole luettelossa, hyväksyneen jäsenvaltion kansallisessa luettelossa mainittujen henkilöiden vastuulla joko yhteisössä tai kolmannessa maassa, jolle on myönnetty päätöksellä 92/420/ETY (1) kolmansissa maissa suoritettujen lajikkeiden ylläpitokäytäntöjen tarkastusten vastaavuus. Hybridilajikkeiden perussiementen osalta aikaisempien sukupolvien siemenet voivat myös olla tuotetut edellä tarkoitetun henkilön vastuualaisuudessa kolmannessa maassa, jossa lajikkeen risteytysvanhempia ylläpidetään. 7. Ensimmäisen sukupolven varmennettujen siementen osalta perussiementen, joista siemenet on saatu, on oltava tuotettuja ja virallisesti tarkastettuja ja varmennettuja, - joko yhteisössä tai - kolmannessa maassa, jolle on myönnetty tämän päätöksen perusteella kyseisten lajien perussiementen tuotantoa koskeva vastaavuus edellyttäen, että siemenet on tuotettu 6 kohdan mukaisesti tuotetuista siemenistä. 8. Amerikan yhdysvaltojen osalta, poiketen edellä 4.1 kohdan kolmannesta luetelmakohdasta ja 5 kohdasta, näytteenoton, kokeiden ja siementarkastustodistuksen antamisen voi suorittaa osavaltion virallinen siemententestauslaboratorio erätarkastuksiin sovellettavia "Association of Official Seed Analysis" -liiton (AOSA) (virallinen siemententarkastusliitto) sääntöjä noudattaen. Tässä tapauksessa - seuraava todistus on annettava 4.1 kohdan perusteella: "AOSA:n säännösten mukaisen näytteen oton ja tarkastuksen suorittanut . . . . . ." (osavaltion virallisen siemententestauslaboratorion nimi tai alkukirjaimet), ja - edellä 5 kohdassa vaadittujen todistusten on oltava virallisen siemententestauslaboratorion State Seed Testing Agency:n luvalla antamia erätarkastustodistuksia (Lot Inspection Certificate). Erityistapaukset, joihin tätä poikkeusta ei ole sovellettava, voidaan määritellä direktiivien 66/400/ETY, 66/401/ETY ja 66/402/ETY 21 artiklassa ja direktiivin 69/208/ETY 20 artiklassa säädettyjä menettelyä noudattaen. 9. Etelä-Afrikan osalta ei sovelleta 1 kohdan neljännessä luetelmakohdassa säädettyä edellytystä. Siinä tapauksessa siemenet on virallisesti varmennettava ja niiden pakkaukset suljettava kansallisia sääntöjä noudattaen. Virallisessa etiketissä on oltava vähintään seuraavat ilmoitukset, sanotun kuitenkaan rajoittamatta edellä 4.1 kohdassa säädettyjen ilmoitusten soveltamista: - varmentavan viranomaisen nimi ja maa, - erän viitenumero, - jos siemeneriin on vaihdettu päällysmerkinnät ja suljinjärjestelmä, todistus toimesta, viimeisimmän uudelleensulkemisjärjestelmän vaihtamisen päivämäärä ja vastaavat viranomaiset, - laji, - lajike, - hybridien osalta: - luokan "perussiemenet" siemenet: sisäsiitoslinja tai hybridi, - luokan "varmennetut siemenet" siemenet: hybridityyppi ja, jos perussiemeniä ei ole varmennettu yhteisössä, merkintä, jossa todistetaan, että perussiemenet on virallisesti tarkastettu, - tuotantomaa. Etiketin värin on oltava - perussiemenille valkoinen, - varmennetuille siemenille sininen. (1) EYVL N:o L 231, 13.8.1992, s. 22